สวัสดีครับ ผมเป็นคนหนึ่งครับที่น้องชายเล็กหัวน้องชายก็ซีดหื้อผมเครียดมากบางทีก็โดนเพื่อนล้อแต่ว่าพอทำให้น้องชายของผมแข็งแล้วลองใช้ไม้บรรทัดวัดก็ได้ก็ได้แค่ 8 เซนติเมตร คือมันต้องทำไงหรอครับผมยังพยายามหาทุกวิถีทางผมอายุ 13 แล้วมันก็ยังไม่ค่อยโตเลยอ่ะเหมือนมันยังอยู่เท่าเดิม
สวัสดีค่ะ ขนาดอวัยวะเพศชายจะเริ่มใหญ่ขึ้น เมื่อเข้าสู่วัยเจริญพันธุ์ โดยอาจเริ่มในช่วงอายุ 9-14 ปี และขนาดอวัยวะเพศจะหยุดขยายในช่วงอายุประมาณ 18-19 ปี โดยขนาดจะขึ้นอยู่กับเชื้อชาติและพันธุกรรมเป็นหลักดังนั้น หากอายุ 13 ปี ขนาดอวัยวะเพศก็ยังโตขึ้นได้อีก ซึ่งก็ควรรอดูต่อไปก่อนค่ะ ซึ่งหากมีพัฒนาการเพศด้านอื่นๆ เป็นปกติ เช่น มีรูปร่างสูงขึ้น แขนขายาวขึ้น เห็นลูกกระเดือกชัดขึ้น มีหนวดเครา มีขนขึ้นตามแขน ขา หน้าแข้ง หน้าอก รักแร้ และบริเวณอวัยวะเพศ มีความรู้สึกทางเพศ และการฝันเปียก เป็นต้น ก็ถือว่าเป็นปกติดีค่ะ แต่หากไม่มีพัฒนาการทางเพศเหล่านี้ ก็จะถือว่าผิดปกติ และควรไปพบแพทย์เพื่อตรวจหาสาเหตุค่ะสำหรับสีของหัวองคชาต ปกติจะมีสีแดงอมชมพู แต่หากซีดมาก คือออกขาวชมพู อาจเกิดจากระบบไหลเวียเลือดไม่ดี เช่น มีโรคของหลอดเลือด หรือมีภาวะโลหิตจาง เป็นต้น ดังนั้น หากปลายองคชาตมีสีซีดมากผิดปกติ แนะนำควรไปพบแพทย์เพื่อตรวจวินิจฉัยค่ะ หากไม่ได้เกิดจากความผิดปกติอะไร ก็แสดงว่าเป็นสีที่เป็นปกติของเราค่ะ